Diari Oficial de la Generalitat Valenciana


Sumari del DOGV 6828, del 27-07-2012 (2012/7425)

RESOLUCIÓ de 23 de juliol de 2012, del conseller de Justícia i Benestar Social, per la qual es minoren els crèdits que han de finançar les ajudes convocades mitjançant Orde 10/2011, de 13 de desembre, de la Conselleria de Justícia i Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2012 (línia T0676).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6828

Data del DOGV
:   27-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7425


Data del document
:   23-07-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de juliol de 2012, del conseller de Justícia i Benestar Social, per la qual es minoren els crèdits que han de finançar les ajudes convocades mitjançant Orde 10/2011, de 13 de desembre, de la Conselleria de Justícia i Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2012 (línia T0676). [2012/7425]  
L'Orde 10/2011, de 13 de desembre (DOCV núm. de 6677, de 23.12.2011) de la Conselleria de Justícia i Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i queda condicionat el finançament de les dites ajudes a l'aprovació dels crèdits corresponents.  
Aprovada i publicada la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30.12.2011), en aplicació del que establix la disposició addicional primera de l'esmentada orde de convocatòria, i de conformitat amb allò que ha preceptuat l'article 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, mitjançant Resolució de 8 de febrer de 2012 (DOCV núm. 6718, de 21.02.2012), del conseller de Justícia i Benestar Social, es va procedir a donar publicitat als crèdits i a les línies de subvenció destinats al finançament de les ajudes regulades i convocades per l'Orde 10/2011, de 13 de desembre, de la Conselleria de Justícia i Benestar Social.  
Una vegada finalitzat el termini de presentació de sol·licituds i resoltes totes les sol·licituds presentades a l'empara de l'esmentada orde, hi ha crèdit disponible en la línia de subvenció T0676, «Servicis socials especialitzats per a persones amb discapacitat.», pel que procedix desafectar i minorar-lo.  
Per tant, i fent ús de les facultats que em conferixen l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, resolc:  
  
  
Primer  
Minorar la quantia dels crèdits destinats a finançar les ajudes regulades i convocades per l'Orde 10/2011, de 13 de desembre (DOCV núm. 6677, de 23.11.2011), de la Conselleria de Justícia i Benestar Social, per la qual la que s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2012, i donar publicitat al crèdit pressupostari resultant i a la línia de subvenció que s'indica a continuació, amb càrrec al Programa Pressupostari 313.40, «Integració Social de Persones amb Discapacitat».  
  
Denominació: servicis socials Especialitzats per a persones amb discapacitat  
Línia de subvenció: T0676  
Consignació pressupostària inicial: 34.934.645,00 €  
Consignació pressupostària actual: minoració de 31.173,00 €, que passa de 30.469.753,00 € a 45.856.125,00 €  
Procedència i quantia dels fons:  
Propis no condicionats: 55.826.255,00 €  
Propis condicionats: 3.574.700,00 €  
Externa: Àrea de Treball i Servicis Socials: 3.574.700,00 €  
  
Segon  
Publicar la present resolució en el Diari Oficial de la Comunitat Valenciana.  
  
València, 23 de juliol de 2012.- El conseller de Justícia i Benestar Social: Jorge Cabré Rico.